fi en fi fi fa fi et fi sv en fi fi nl fi fi fi lt fi fi fi fi it fi et hu fi fi fi fi fi fi fi id fi fi fi fi fi fi fi fi fi fi fi fi fi fi fi fi da fi fi et fi fi fi fi et fi fi fi fi et fi fi fi fi ro fi fi fi fi fi fi fi fi fi fi fi fi en fi fi en fi fi fi fi fr en fi fi en fi fi fi fi fi fi fi fi fi fi fi ca fi fi en fi fi en fi hu fi fi fi fi fi fi fi fi fi fi fi en
Mätä myyrä ja joulusorsa - Tapiolan Takamailla
skip to main | skip to sidebar
Kirjoittanut: Tapio , 6.12.11 Aiheet: sorsajahti | Kommentit : 3
Pari edellistä viikonloppua on mennyt täällä takamailla vähän hiljaisemmissa merkeissä. On ollut pojan ristiäiset ja muita kiireitä, niin ei olla ehditty juurikaan metsään. Nyt joulukuun ensimmäisenä viikonloppuna taas käytiin pikkulenkkejä pelloilla ja rannoilla. Tässä kirjoituksessa pitkän viikonlopun parhat palat. Samalla haluan toivottaa hyvää itsenäisyyspäivää kaikille lukijoille.
Lauantaina löydettiin aivan uusi kesantopelto, joka oli tulvinutkin jonkin verran. Tämä paikka pitää laittaa mieleen ensi syksyä varten: jos vaikka pääsisi kokeilemaan peltosorsastusta. Kuvassa muuten näkyy kaksi koiraa, joista toinen maastoutuu melko hyvin.
Pelto-ojan laidalta Nalle sai vainun ja lähti etenemään määrätietoisesti ojan laitaa pitkin. Arvelin sen olevan jo rusakon hajulla, kun se nappasi ojan pohjalta vedestä pienen mytyn ja palautti sen aivan onnesta pakahtuen käteen. Löytö paljastui vesimyyräksi, joka oli kuollut jo aikapäiviä sitten. Raadon haju oli "jokseenkin" oksettava. Ja mikä pahinta, haju siirtyi hanskojen kautta haulikon etutukkiin ja kotona huomasin myös kamerassa samaa tuoksua. Kuvotuksesta huolimatta piti koiraa tietysti kehua, että kylläpä oli hieno tyttö... Koiraa haju ei häirinnyt - pikemminkin päinvastoin. Kyllä tämmöisen saaliin kanssa oli hieno poseerata.
Tämä rantamaiseman heinätuppo puolestaan kiinnosti terrieriä aivan mahdottomasti. Olisiko siinä pyörinyt supikoira tai vaikkapa minkki?
Vielä on sorsiakin alueella. Tämä parvi lenteli maisemassa lauantaina. Lauantain lenkillä revähdytin niskaani niin, että se meni aivan jumiin. Sunnuntai ja maanantai meni sitten lavitsapäivinä toipuessa niskajumista.
Tiistaina, eli itsenäisyyspäivänä, niska oli sen verran parempi, että lähdin käväisemään rannassa sorsien perässä. Aiempina vuosina tähän aikaan ranta on ollut jo paksummassa jäässä, mutta nyt jäätä ei ollut juurikaan.
Aamun ainoa tilanne tuli oikeastaan heti passiin istumisen perään. Yksinäinen heinäsorsakoiras lensi sopivasti ampumahollilta ja pudotin sen hyvällä osumalla. Noin 30 metrin avovesinouto oli jo vaivatonta peruskauraa Nallelle. Kuvia noutotilanteesta ei aamun hämärissä harmi kyllä saanut onnistumaan. Aamun aikana oli tilanteita kyllä useampaankin sorsaan, mutta jätin ampumatta ja keskityin pillittämisen treenaamiseen. Jos kelit jatkuu nollan tuntumassa, on ensi viikonloppuna vielä ihan hyvät mahdollisuudet päästä sorsatilanteiseiin.
Tämä oli muuten jo toinen kerta, kun sain itsenäisyyspäiväna heinäsorsan. Pari kautta sitten joulukuun kuudentena pudotin rannasta pomppusorsan, jonka kaverilta lainassa ollut noutaja kävi hakemassa. Silloin vesi oli kauttaaltaan noin 20 senttiä paksun jääsohjon peitossa ja koiralla oli melko kova työ särkeä sohjoa edeltään. Se särki sohjoa etutassuilla painaen ja teki sohjoon noutajan mentävä sulan uran. Sorsalle päästyään se palasi takaisin tehden uuden uran noin metrin päähän menourasta. Näin lyhyehkö ja suoraviivainen 25 metrin nouto kesti koiralta ainakin parisen minuuttia - tämä yksittäinen tilanne vakuutti aikanaan minut lopullisesti siitä, että oma noutaja olisi pakko saada.
Jaska Jokunen6. joulukuuta 2011 klo 18.26
Onnittelut onnistuneesta riistalaukauksesta! :)
Kari-Pekka6. joulukuuta 2011 klo 23.40
Taas mukavaa luettavaa. Myö pidettiin ajokkien kanssa vapaapäivä.
Tapio8. joulukuuta 2011 klo 18.05
Kiitos Jaska ja Kari-Pekka kommenteista. Oli kyllä taas mukava viikonloppu, vaikka niskajumi menoa vähän haittaisikin.
Kommentointi on vapaata. Roskaposti, selvästi laittomuuksiin yllyttävät viestit ja muu sopimaton materiaali poistetaan. Tämä blogi pidetään tarkoituksellisesti anonyymina. Jos tunnet minut jostain, älä käytä koirien tai henkilöiden nimiä, paikkakuntia tms. tunnistetietoja kommenteissasi.
Uudempi teksti Vanhempi viesti Etusivu
Tilaa: Lähetä kommentteja ( Atom )
Sepelkyyhkyn houkuttelumetsästyksen neljä peruselementtiä
Ensitutustuminen Scout Guard MG582-8M -riistakameraan
10 kotiläksyä ketun pillitykseen - "Näillä onnistut"
Ampumaharrastus erä14 hanhijahti jänisjahti kalastus kaurisjahti ketun pillittäminen klassikkosarja koiratarha kyyhkyjahti luonto metsäkanalintujahti muistoja noutaja: yleiset noutajan kouluttaminen oppaat peltokanalintujahti pienpetojahti riista-ateriat Riistakamerat riistan käsittely riistanhoito sorsajahti sorsapillit tapahtumat varisjahti varusteet ja välineet
Metsästysblogi, riistareseptit - Terveiset ravintoketjun huipulta
Tuhannen hanhen paikka… Ja mitä sitten kävikään?
Kauriin sarvitrofeen valmistuksen vaiheet
The End - Metsänneito 2010-2011
2020 uudet ideat löytyvät FB ryhmästä
Tuiskun ensimmäinen AVO-luokan vesityökoe
Sarvi - riistapolitiikan uutisblogi
Susiluvat,valitukset ja oikeussuoja: virtuaalinen vai perinteinen paikallisuus
Ohilaukauksia ja onnistumisia - Tuomo Turusen kuvablogi
MarkkuPykalainen - MarkkuPykalainen - Erastely
Näytä 5 Näytä kaikki
Copyright © 2014 Tapiolan Takamailla